open-index/open-wikipedia-markdown huggingface dataset:
மருதரோடு

**மருதரோடு**  (*Marutharode*)  இந்தியாவின் கேரள மாநிலம் பாலக்காடு மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும்.  ஒரு கிராம பஞ்சாயத்தாகவும்  பாலக்காடு நகரின் புறநகர் பகுதியாகவும் இப்பகுதி அறியப்படுகிறது.  இது முன்மொழியப்பட்ட பாலக்காடு நகராட்சி ஆணையத்தின் ஒரு பகுதியாக இருக்க வேண்டிய பஞ்சாயத்துகளில் ஒன்றாகும். 

## மக்கள்தொகையியல்
2011 ஆம் ஆண்டில் மேற்கொள்ளப்பட்ட மக்கள் தொகை கணக்கெடுப்பின்படி, மருதரோடில் 12,304 ஆண்களும் 12,659 பெண்களுமாக  மொத்தம்  24,963 மக்கள் இருந்தனர். மருதரோடு மக்கள் தொகை கணக்கெடுப்பு நகரம் 9.52 பரப்பளவைக் கொண்டுள்ளது   இங்கு 6,040 குடும்பங்கள் வசிக்கின்றன. மக்கள் தொகையில் 9% பேர் 6 வயதுக்குட்பட்டவர்கள். மருதரோட்டின் சராசரி கல்வியறிவு தேசிய சராசரியான 74.04%  என்பதை விட 89.67% என அதிகமாகவும் மாநில சராசரியான 94.00% என்பதை விட குறைவாகவும் இருந்தது; ஆண்களின் கல்வியறிவு 93.72% பேராகவும் பெண்களின் கல்வியறிவு 85.78% பேராகவும்  அப்போது இருந்தது.  

## மேற்கோள்கள்

பகுப்பு:பாலக்காடு மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
பகுப்பு:கேரளம்
பாட்டுப் புத்தகம்

**பாட்டுப் புத்தகம்** (*Song book*) என்பது பாடல் வரிகளைக் கொண்ட புத்தகம் ஆகும். பாட்டுப் புத்தகங்கள் எளிமையான பயிற்சிப் புத்தகங்களாகவோ அல்லது சுழல்-பிணைப்பு குறிப்பேடுகளாகவோ இருக்கலாம். இசை வெளியீட்டாளர்கள் குழு பாடலுக்கான அச்சிடப்பட்ட பதிப்புகளையும் தயாரித்தனர்.   இத்தகைய தொகுதிகளை அமெரிக்காவில் கின்னரப்பெட்டி தயாரிப்பாளர்களால் சந்தைப்படுத்தல் கருவியாகப் பயன்படுத்தப்பட்டன. 

சமய இசையை உள்ளடக்கிய பாடல் புத்தகங்கள் பெரும்பாலும் பாசுர ஏடு என்று அழைக்கப்படுகின்றன;  சொற்கள் இல்லாத பாடல்களுக்கான இசையைக் கொண்ட புத்தகங்கள் சில சமயங்களில் **மெட்டுப் புத்தகங்கள்** என்று அழைக்கப்படுகின்றன.  

## திரைப்பட பாடல் புத்தகம்
தமிழ்நாட்டில் திரைப்படப் பாடல்களை பாட்டுப் புத்தகமாக வெளியிடும் பழக்கம் ஓரிரு தசாப்தங்கள் வரை இருந்தது. துவக்கத்தில் இந்தப் பாட்டுப் புத்தகங்களை படத் தயாரிப்பு நிறுவனங்களே வெளியிட்டன. பாட்டுப் புத்தகத்தில் படத்தை உருவாக்கியவர்களின் பட்டியல், கதைச் சுருக்கம், பாடல் வரிகள் போன்றவை மட்டுமல்லாமல் கிராமபோன் தட்டுக்கள் போன்றவற்றின் விளம்பரங்களும் இடம்பெற்றன. தமிழின் முதல் பேசும் படமான காளிதாஸ் வெளியான காலத்தில் இருந்தே திரைப்பட பாட்டுப் புத்தகங்கள் விற்பனை செய்யபட்டன.  சில திரைப்பட ஒலிப்பேழை நிறுவனங்களே ஒரு படத்தின் பாடல் (எ.கா. திருடா திருடா) ஒலிப்பேழைக்குள்ளே பாட்டு வரிகள் அடங்கிய கையடக்க ஏட்டையும் சேர்த்து வெளியிடுவதும் உண்டு.

## மேற்கோள்கள்

## வெளி இணைப்புகள்

பகுப்பு:பாடல்கள்
பகுப்பு:நூல்கள்
மெருலினா

***மெருலினா*** (*Merulina*) என்பது *மெருலினிடே* குடும்பத்தில் உள்ள பாறை பவளப்பாறைகளின் பேரினமாகும். இந்த பேரினத்தைச் சேர்ந்த சிற்றினங்கள் இந்தோ-பசிபிக் பிராந்தியத்தைச் சேர்ந்தவை. இவை செங்கடலிலிருந்து இந்தியப் பெருங்கடல் வழியாகச் சப்பான் மற்றும் தெற்கு மத்திய பசிபிக் பெருங்கடல் வரை காணப்படுகிறது. *மெருலினா ஆம்ப்லியாட்டா* இப்பேரினத்தின் மாதிரி இனமாகும்.

## சிறப்பியல்புகள்
இந்த கூட்டமைப்புகள் நீண்ட அடுக்கமைவு, இலைய, நெடுவரிசை அல்லது கிளைகளுடன் காணப்படலாம். மேலும் இந்த அனைத்து வடிவங்களும் ஒரே கூட்டமைப்பிலும் காணப்படலாம். அடுக்கமைவு தகடுகளில், மையம் ஒன்றிலிருந்து கிளைகள் பரவி, கிளை கட்டமைப்புகளில் சுருண்டு அமைகின்றன.

## சிற்றினங்கள்
பின்வரும் சிற்றினங்கள் தற்போது கடல் உயிரினங்களின் உலகப் பதிவேட்டால் அங்கீகரிக்கப்பட்டுள்ளன:

* *மெருலினா ஆம்ப்லியாட்டா* (எல்லிசு & சோலண்டர், 1786)
* † *மெருலினா இசுலெலி* (முன், 1922)
* *மெருலினா ரோட்டுண்டா* நெமென்சோ, 1959
* *மெருலினா இசுகாப்ரிகுலா* டானா, 1846
* *மெருலினா இசுகீரி* ஹெட், 1983
* *மெருலினா திரையாங்குலரிசு* (வெரோன் & பிச்சான், 1980)

## மேற்கோள்கள்

பகுப்பு:முதுகெலும்பிலிகள்
பகுப்பு:பவளப் பாறைகள்
அறிவுசார் சொத்துரிமைகள் ஆய்விதழ்

***அறிவுசார் சொத்துரிமைகள் ஆய்விதழ்*** (*Journal of Intellectual Property Rights*) என்பது இந்தியத் தேசிய அறிவியல் தொடர்பு மற்றும் தகவல் வளங்கள் நிறுவனத்தால் வெளியிடப்படும் அறிவுசார் சொத்துச் சட்டத்தை உள்ளடக்கிய இரு மாதத்திற்கு ஒரு முறை வெளியாகும் சக மதிப்பாய்வு செய்யப்பட்ட சட்டம் சார்ந்த ஆய்விதழாகும். இந்த ஆய்விதழ் 1996 முதல் வெளியாகிறது. இந்த ஆய்விதழில் ஆய்வுப் பங்களிப்பு, துறைசார் அறிஞர்களின் கட்டுரைகள், காப்புரிமை தொடர்வு வழக்கு தொடர்பான செய்திகள், காப்புரிமை மதிப்புரைகள், தற்போதைய அறிவுசார் தொத்துரிமை சிக்கல்கள் பற்றிய தொழில்நுட்ப குறிப்புகள், மதிப்புரைகள், அறிவுசார் சொத்துரிமை பற்றிய உலகச் செய்திகள், தேசிய மற்றும் பன்னாட்டுச் செய்திகள், புத்தக மதிப்புரைகள் மற்றும் வணிகச் சின்னம், காப்புரிமைகள், பதிப்புரிமைச் சட்டம், வர்த்தக ரகசியங்கள் மற்றும் இணையச் சட்டம் குறித்த மாநாட்டு அறிக்கைகளை வெளியிடுகிறது. இந்த ஆய்விதழ் ஆய்வறிக்கைகள் இசுகோபசில் சுருக்கப்பட்டு அட்டவணைப்படுத்தப்பட்டுள்ளது. இதன் தலைமை தொகுப்பாசிரியர் மது சாகானி (தேசிய அறிவியல் தொடர்பு மற்றும் தகவல் வளங்கள் நிறுவனம்) ஆவார்.

## மேற்கோள்கள்

## வெளி இணைப்புகள்
* 

பகுப்பு:ஆங்கில அறிவியல் ஆய்விதழ்கள்
பகுப்பு:மாதமிருமுறை இதழ்கள்
திருநெல்லை

**திருநெல்லை** (*Thirunellai*) இந்தியாவின் கேரள மாநிலத்திலுள்ள பாலக்காடு நகரில் உள்ள ஒரு புறநகர் குடியிருப்புப் பகுதியாகும்.  பாலக்காடு நகரிலிருந்து 4 கி.மீ தொலைவில் கண்டியப்புழாவின் கரையில் இப்பகுதி அமைந்துள்ளது. இங்குள்ள மக்கள் முக்கியமாக தஞ்சாவூரில் இருந்து புலம் பெயர்ந்த பிராமணர்கள் என்று அறியப்படுகிறது. இந்தக் கிராமத்தில் சுமார் 150 வீடுகள் உள்ளன.

திருநெல்லையில் முக்கியமாக இரண்டு கோவில்கள் உள்ளன. இந்த இரண்டு கோயில்களும் கண்டியப்புழாவின் கரையில் அமைந்துள்ளன.

*திருநெல்லை சிறீ நாராயணமூர்த்தி கோவில்
*திருநெல்லை அரிகரபுத்திரசுவாமி கோவில்.

திருநெல்லையில் இரதோற்சவம் முக்கிய திருவிழாவாகும். ஏப்ரல்-மே மாதங்களில் இத்திருவிழா  கொண்டாடப்படுகிறது.

## படக்காட்சியகம்


Temple_Cars-Thirunellai.jpg|திருநெல்லை கோயில் தேர்கள்
Thirunellai ratholsavam.jpg|2021 திருநெல்லை இரதோற்சவம்
Brahmotsavam Thirunellai.jpg|2021 திருநெல்லை பிரம்மோற்சவம்
Kumbhabhishekam_Thirunellai_2017.png|2017 திருநெல்லை குடமுழுக்கு 


## மேற்கோள்கள்

பகுப்பு:பாலக்காடு மாவட்டத்தில் உள்ள ஊர்களும் நகரங்களும்
உருத்திரபுரம்

**உருத்திரபுரம்** என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே சுமார் 6 கிலோமீட்டர் தூரத்தில் அமைந்துள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
அய்யாபுரம்

**அய்யாபுரம் (''Ayyapuram'')**  என்பது இந்தியாவின் கேரள மாநிலம் பாலக்காடு நகரில் உள்ள ஒரு புறநகர் பகுதியாகும்.  அருகில் உள்ள ஐயப்பன் கோவிலின் காரணமாக இப்பகுதிக்கு அய்யாபுரம் என இப்பெயர் வந்தது. அந்தப் பகுதி முழுவதும் இந்தக் கோயிலுக்குச் சொந்தமானது என்பது வரலாறாகும். பாலக்காடு நகராட்சியில் அய்யாபுரம் வார்டு 4 மற்றும் 15 ஆகியவற்றில் இடம்பெற்றுள்ளது.  

அய்யாபுரம் பகுதியில் 3 கோவில்கள் உள்ளன. ஓர் ஐயப்பன் கோவில், ஒரு பாஞ்சாலி (திரௌபதி) அம்மன் கோவில் மற்றும் ஒரு மாரியம்மன் கோவில் ஆகியவை இக்கோயில்களாகும். . பாஞ்சாலிக்குக் கோயில் என்பது ஓர் அபூர்வம்.

அய்யாபுரத்திற்கு அருகில் ஒரு காலனி உள்ளது, இது ஐயப்பன் - சாசுதாபுரியின் பெயரால் அழைக்கப்படுகிறது,. இக்காலனியில்  சுமார் 35 வீடுகள் கட்டப்பட்டு சுமார் 150 பேர் வசிக்கின்றனர்.

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
சேகரிபுரம்

**சேகரிபுரம்**  (*Shekaripuram*) இந்தியாவின் கேரள மாநிலம்  பாலக்காடு நகரில் உள்ள ஒரு புறநகர் குடியிருப்பு பகுதியாகும்.   சேகரிபுரம் அதன் அக்ரகாரத்திற்கு பிரபலமானது அல்லது அக்ராகர பாரம்பரிய கிராமம் என்று அறியப்படுகிறது.  சேகரிபுரத்தில் இருந்து தொடங்கும் ஒரு சாலை பொதுவாக  கோழிக்கோடு புறவழிச் சாலை என்று அழைக்கப்படுகிறது, இது கேரளாவின் பிற பகுதிகளில் இருந்து வரும் வாகனங்கள் பாலக்காடு நகரத்தைத் தவிர்த்து தமிழகம் நோக்கிச் செல்லும் வாகனங்களுக்காக அமைக்கப்பட்ட 4 வழி புறவழிச் சாலையாகும். 

## கோவில்கள்
* இலட்சுமிநாராயண சுவாமி கோவில்
* பால கணபதி கோவில்
* அரிகர புத்திர சுவாமி கோவில்
* ஏமூர் பகவதி கோவில்
* விசுவநாத சுவாமி கோவில்

## திருவிழாக்கள்
thumb| சேகரிபுரம் இரதோற்சவம்

சேகரிபுரம் தேர் (தெரு) திருவிழா மே மாதத்தில் நடைபெறுகிறது.   மே 2007 ஆம் ஆண்டு மே மாதத்தில் ஒரு பெரிய மகாகும்பாபிசேக விழா இலட்சுமிநாராயண் கோயிலில் நடத்தப்பட்டது.

## மேற்கோள்கள்

பகுப்பு:பாலக்காடு மாவட்டத்தில் உள்ள ஊர்களும் நகரங்களும்
பகுப்பு:கேரளம்
புதுப்பரியாரம்

**புதுப்பரியாரம்**  (*Puthuppariyaram, Palakkad*)   இந்தியாவின் கேரள மாநிலம்  பாலக்காடு மாவட்டத்தில் உள்ள பாலக்காடு நகரின் புறநகர்ப் பகுதியாகும். புதுப்பரியாரம் தேசிய நெடுஞ்சாலை 966   என்ற எண்ணில்  அமைந்துள்ளது.  மாவட்ட தலைமையகத்தில் இருந்து சுமார் 5  கி.மீ.  தொலைவிலும் கோழிக்கோட்டில் இருந்து  124 கி.மீ. தொலைவிலும் அமைந்துள்ளது. புதுப்பரியாரம் பஞ்சாயத்து, முன்மொழியப்பட்ட பாலக்காடு மாநகராட்சியின் ஒரு பகுதியாக இருக்க வேண்டிய பஞ்சாயத்துகளில் ஒன்றாகும்.

## மக்கள்தொகையியல்
 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி புதுப்பரியாரத்தில் 51185 பேர் வாழ்ந்தனர். சதுர கிலோமீட்டருக்கு 1731.56 ஆக மக்களடர்த்தி அளவு இருந்தது. புதுப்பரியாரத்தின் பரப்பளவு  29.56 சதுர கிலோமீட்டர்களாகும்

## மேற்கோள்கள்

பகுப்பு:பாலக்காடு மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
பகுப்பு:கேரளம்
மோதிபாய் சௌத்ரி

**மோதிபாய் சௌத்ரி (***Motibhai Chaudhary)* (1923-2005)  இந்தியாவின் குஜராத் மாநிலத்தைச் சேர்ந்த ஓர் அரசியல்வாதி ஆவார்.  இவர் பனசுகந்தா மக்களவைத் தொகுதியிலிருந்து தேர்ந்தெடுக்கப்பட்டு  6வது இந்திய மக்களவையின் உறுப்பினராக இருந்தார். 1972 ஆம் ஆண்டு குஜராத் சட்டப் பேரவைக்கு தேர்ந்தெடுக்கப்பட்டபோது தனது அரசியல் வாழ்க்கையைத் தொடங்கிய இவர் மாநிலப் போக்குவரத்துத் துறை அமைச்சராகப் பணியாற்றினார். துத்சாகர் பால் பண்ணையின் தலைவராகவும் இருந்துள்ளார்.

## மேற்கோள்கள்

பகுப்பு:1923 பிறப்புகள்
பகுப்பு:2005 இறப்புகள்
பகுப்பு:6வது மக்களவை உறுப்பினர்கள்
போபத்லால் ஜோஷி

**போபத்லால் முலசங்கர்பாய் ஜோஷி** (*Popatlal Mulshankerbhai Joshi*) (1917-1999) இந்தியாவைச் சேச்ந்த குஜராத் மாநில அரசியல்வாதி ஆவார். குஜராத் மாநிலம் பனசுகந்தா மக்களவைத் தொகுதியிலிருந்து மக்களைவக்குத் தேர்ந்தெடுக்கப்பட்ட  இவர் 1999 ஆம் ஆண்டு இயற்கை எய்தினார்.

## மேற்கோள்கள்

பகுப்பு:1999 இறப்புகள்
பகுப்பு:1917 பிறப்புகள்
பகுப்பு:5வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
கருவூர்ப் பசுபதீசுரர் பாமாலை

**கருவூர்ப் பசுபதீசுரர் பாமாலை** என்பது ஒரு சிற்றிலக்கியம். இதனை இயற்றியவர் உறையூர் தே. பெரியசாமி பிள்ளை. இவர் திரு ஆனிலையப்பர் போற்றிப் பதிகம், சௌந்தரநாயகி தசகம் என்னும் பெயரில் வேறு இரண்டு சிற்றிலக்கியங்களையும் படைத்துள்ளார். இந்த நூல்களுக்கு முன்னுரை போல, சிறப்புப் பாயிரங்களை யாழ்ப்பாணம் நா. கதிரைவேற்பிள்ளை மூன்று பாடல்களைப் பாடியுள்ளார். இதில் ஆசிரியர் பெரியசாமி பிள்ளையின் ஊர், பண்பு, திறமை பற்றிய குறிப்புகள் உள்ளன. கருவூர் ஆனிலையப்பர் கோயிலில் உள்ள சிவபெருமானைப் போற்றும் பாடல்களாக இவை உள்ளன.  

## எடுத்துக்காட்டு - பாடல்கள்
இந்த நூலில் 30 விருத்தப் பாடல்கள் உள்ளன. அவை எப்படி உள்ளன என்று அறிந்துகொள்தற்காக மூன்று பாடல்கள் எடுத்துக்காட்டுகளாகத் தரப்படுகின்றன. 

காப்புச் செய்யுள்

எவன் பிரணவப் பொருள் என மறை இயம்புறும்
எவன் உரு இரு திணைக்கு இறை என இலக்குறும்
எவன் அடியவர் வினை எறி சிவன் அருள் சுதன்
அவன் இரு சரண் தொழுது அடைகுவம் கதியே. 
* இது ஆனைமுகனை இரு திணைக் கடவுள் என்று போற்றுகிறது

பாடல் 11

வஞ்சமே புரியும் கொடு மனத்து எளிய மடந்தையர் மயல் கடல் ஆழ்ந்து
நெஞ்சமே மெலிந்து இங்கு உழிதராது எனை நின் இறைகழற்கு அன்பன் ஆக்கினையே 
கஞ்சமேல் அயன் மால் இந்திரன் முதலாம் கடவுளர் கை தொழுது ஏத்தும்
மஞ்சம் மேன்மேல் ஓங்கு அகன் பணைக் கருவூர் ஆனிலைப் பசுபதீசுரனே 

பாடல் 12

தேம் பதுமத்தம்  பொகுட்டில் உறையும் திசைமுகப் பிரமனார் வாழ்வும் 
பாம்பணைத் துயில் கூர் மாயவன் வாழ்வும் பண்ணவர்க்கு இறையவன் வாழ்வும்
வேம்பென வெறுத்தேன் கனவிலும் வேண்டேன் வேண்டல் தின் அடி பணி ஒன்றே
வாம்பிர நதி மேல் கரை அமல் கருவூர் ஆனிலைப் பசுபதீச்சுரனே 

## மேற்கோள்கள்

பகுப்பு:சிற்றிலக்கியங்கள்
பிரந்திஜ் சட்டமன்றத் தொகுதி

**பிரந்திஜ் சட்டமன்றத் தொகுதி** (*Prantij Assembly constituency*) (தொகுதி வரிசை எண்:33) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சபர்கந்தா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை   சேர்ந்த *கஜேந்திரசிங் பர்மர்* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# பிரந்திஜ் தாலுகா
# தலோத் தாலுகா - சரண்வந்தா கிராமம் தவிர முழு தாலுகா

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
பயாத் சட்டமன்றத் தொகுதி

**பயாத் சட்டமன்றத் தொகுதி** (*Bayad Assembly constituency*) (தொகுதி வரிசை எண்:32) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஆரவல்லி மாவட்டத்தில் அமைந்துள்ளது. இத்தொகுதியில்  சுயேட்சையாகப்  போட்டியிட்டு *பிகுசின்ஜி சதுர்சின்ஜி பர்மர்* என்பவர் சட்டமன்ற உறுப்பினராக உள்ளார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# பயாத் தாலுகா
# மல்பூர் தாலுகா

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
பிலோடா சட்டமன்றத் தொகுதி

**பிலோடா சட்டமன்றத் தொகுதி** (*Bhiloda Assembly constituency*) (தொகுதி வரிசை எண்:30) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஆரவல்லி மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை   சேர்ந்த *பி.சி.பரண்டா* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# மேகராஜ் தாலுகா
# பிலோடா தாலுகா (பகுதி) கிராமங்கள் - அகேஷ்வரி, வீர்பூர், சோரிமலா, ரைசிங்பூர், குண்டோல் (பால்), பவாலியா (பால்), தன்சர், ஜெஜுடி, டோர்டா, ஜெயலா, அந்தரியா, கல்யாண்பூர், பவாலியா (தாகபூர்), இந்திரபுரா, கிஷாங்கத், பெடாசன், மலாசா, மாலேக்பூர், உப்சல், போலுந்த்ரா, வஜாப்பூர், சிலாத்ரி, பான்மர், ராம்புரி, அம்பாபர், பஹாடா, தகடுகா, மாத் போலுந்த்ரா, வான்ஸ்லி, வெஜ்பூர், காண்டி, ஜும்சர் (சாப்ரா), ஜம்சர், முனை, கல்வாட், லில்ச்சா, பிலோடா, மன்க்ரோடா, மான்க்ரோடா, புத்தேலி, தரசன், பாட்டியாகுவா, வசயா, ஜம்புடி, பஞ்ச் மஹுதி, ஓடே, போர்னாலா, புதரசன், அஜித்புரா, அபாபூர், மேரு (பேதாலி), பூதவாத், நாரன்பூர், மௌ (நவல்பூர்), சன்சர், தேசன், நர்சோலி, குமாபூர், வங்கனேர், ரின்டோ பெடாலி, ஜஸ்வந்த்புரா, ஹாதியா, டோடிசரா நானா, டோடிசரா மோட்டா, சித்தரியா, சோனாசன், கத்வத், அன்சோல், பஹாடியா, ஓதா படா, ரங்பூர், நவா வெண்பூர், தன்தாசன், ராய்பூர், ஜெசிங்பூர், பெதாலி, வசை, பத்தேரா, சிபோடா, லோகான், சிபோடா, துரவாஸ் ராம்பூர், கெரோஜ், கலேகா, மாந்தாரி, நந்தோஜ், கரன்பூர், ஹர்தாஸ்பூர், தம்போலியா, பல்லா, துலேதா (பல்லா), வெண்பூர், வக்தாபூர், கர்ச்சா, மோட்டா சமேரா, தஹ்கம்தா, ரவ்தவாடா, மோட்டா கந்தரியா, ராமேரா, லுசாடியா, நானா காந்தரியா, பதார் நானா சமேரா , ஷமலாஜி, ருதார்டி, மேரவாடா, காதியா, ருத்ரால், கெரடி, வன்சார், சிபாடியாதா, ஜனாலி, மோதி பெபார், நப்தா (கல்சா), வஜாபூர் (கெரஞ்சா), காரி, ஷமல்பூர், பஹேச்சர்புரா, டோலத்பூர், ராம்பூர் (மோதி), சப்ரான், சர்கிலிம்டி, லக்ஷ்மண்புரா , கலி செம்ரோ, வான்கா டிம்பா, காக்டா மஹுதா, வாக்பூர், தேவ்னி மோரி, பவன்பூர், கெரஞ்சா, சோத்பூர், நப்தா (ஜாகிரி), கிலோடா, ஷோபயாதா (ஜாகிரி), வன்சேரா, கடதர், அசால், கோடம்பா, குஸ்கி, ஹிமத்பூர், குண்டோல் (தாகம்டா), கோத் (குஸ்கி), அதேரா, லால்பூர், பிரம்மபுரி, வண்டியோல், சுனோக், வகோதர், சப்பரா குஸ்கி, ஜாலியா

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
கீதாஞ்சலி (நடிகை)

**கீதாஞ்சலி** (1947 - 31 அக்டோபர் 2019) என்பவர் தெலுங்கு, தமிழ், மலையாளம், இந்தி படங்களில் பணியாற்றிய ஓர் இந்திய நடிகை ஆவார். ஆறு தசாப்தங்களை நெருங்கிய இவரது திரைப்பட வாழ்க்கையில், இவர் பல மொழிகளில் 500 க்கும் மேற்பட்ட படங்களில் நடித்துள்ளார். 1960 இல் ராணி ரத்னபிரபா என்ற தெலுங்குப் படத்தில் நடனக் கலைஞராக முதன்முதலில் இவர் தோன்றினார். 1961 ஆம் ஆண்டு   *சீதா ராம கல்யாணம்* மூலம் இயக்குநராக அறிமுகமான என். டி. ராமராவ் இவரை கதாநாயகியாக வெள்ளித்திரைக்கு அறிமுகப்படுத்தினார். *முரளி கிருஷ்ணா* (1964), *டாக்டர் சக்கரவர்த்தி* (1964), *இல்லு* (1965), *சம்பராலா ராம்பாபு* (1970), *காலம் மாறிந்தி* (1972),  *அப்பாயிகாரு அம்மைகாரு* (1973) ஆகிய படங்களில் நடித்ததற்காக இவர் பிரபலமானார். நந்தி விருதுக் குழுவில் உறுப்பினராகவும் இருந்துள்ளார்.

## தனிப்பட்ட வாழ்க்கை
லட்சுமிகாந்த்-பியாரேலால் தயாரிப்பில் உருவான *பரஸ்மணி* (1963) என்ற இந்தித் திரைப்படத்தில் இவர் பணியாற்றினார். இவரது இயற் பெயரான மணி என்பது படத்தின் தலைப்பில் ஏற்கனவே இடம்பெற்றிருந்ததால், படத் தயாரிப்பாளர் இவரது பெயரை கீதாஞ்சலி என்று மாற்றினார்.

கீதாஞ்சலி, நடிகர் ராம கிருஷ்ணாவை 15 ஆகத்து 1974 இல் திருமணம் செய்து கொள்வதற்கு முன்பு, *தொடு நீடா* (1965), *ஹந்தகுலோஸ்துன்னாரு ஜாக்ரத்தா* (1966), *ராஜயோகம்* (1967), *ரணபேரி* (1968), *நேனு நா தேசம்* (1973) போன்ற பல படங்களில் நடித்தார்.

## இறப்பு
கீதாஞ்சலி 31 அக்டோபர் 2019 அதிகாலை மாரடைப்பால் இறந்தார். ஐதராபாத்தில் உள்ள பிலிம் நகர் அருகே உள்ள தனியார் மருத்துவமனையில் சிகிச்சை பெற்று வந்த நிலையில் இவர் உயிரிழந்தார்.

## திரைப்படவியல்
### தமிழ்
# *[[சாரதா (திரைப்படம்)|சாரதா]]* (1962)
# *[[தெய்வத்தின் தெய்வம்]]* (1962)
# *[[தாயின் மடியில்]]* (1964)
# *[[Parasmani|மாயாமணி]]* (1964)
# *[[அல்லி (திரைப்படம்)|அல்லி]]* (1964)
# *[[பணம் படைத்தவன்]]* (1965)
# *[[வாழ்க்கைப் படகு]]* (1965)
# *[[வீர அபிமன்யு]]* (1965)
# *[[ஆசை முகம்]]* (1965) as Kamala
# *[[அதே கண்கள்]]* (1967)
# *[[நெஞ்சிருக்கும் வரை]]* (1967)
# *[[அன்பளிப்பு (திரைப்படம்)|அன்பளிப்பு]]* (1969)
# *[[என் அண்ணன்]]* (1970)
# *[[அன்னமிட்ட கை]]* (1972)
# ''கங்கா கௌரி'' (1973)

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தெலுங்கு நடிகைகள்
பகுப்பு:2019 இறப்புகள்
பகுப்பு:1947 பிறப்புகள்
2024 வட இந்தியப் பெருங்கடல் சூறாவளிப் பருவம்

**2024 வட இந்தியப் பெருங்கடல் சூறாவளிப் பருவம்** (*2024 North Indian Ocean cyclone season*) என்பது வட இந்தியப் பெருங்கடலில் தோன்றும் வெப்பமண்டல சூறாவளி]] உருவாக்கத்தின் வருடாந்திர சுழற்சியில் வரவிருக்கும் ஒரு நிகழ்வாகும். இப்பருவத்திற்கு  அதிகாரப்பூர்வமான வரம்புகள் எதுவும் இல்லை, ஆனால் சூறாவளிகள் ஏப்ரல் மற்றும் டிசம்பர் மாதங்களுக்கு இடையில் உருவாகின்றன, இவை மே முதல் நவம்பர் வரை உச்சம் பெற்று இருக்கும். இந்த மாதங்கள் வட இந்தியப் பெருங்கடலில் ஒவ்வோர் ஆண்டும் பெரும்பாலான வெப்பமண்டல சூறாவளிகள் உருவாகும் காலத்தை வழக்கமாக வரையறுக்கின்றன.

வட அரைக்கோளத்தில் உள்ள இந்தியப் பெருங்கடல், ஆப்பிரிக்காவின் கொம்பு,  கிழக்கு மற்றும் மலாய் தீபகற்பத்தின் மேற்கு பகுதிகள் மட்டுமே இச்சூறாவளியின் வீச்சின்  எல்லைகளாகும். வட இந்தியப் பெருங்கடலில் இரண்டு முக்கிய கடல்கள் உள்ளன&nbsp;- இந்தியத் துணைக் கண்டத்தின் மேற்கே அரபிக் கடல், இது இந்திய வானிலை ஆய்வுத் துறையால்   சுருக்கமாக  ஏஆர்பி *என* அழைக்கப்படுகிறது; மற்றும் கிழக்கே உள்ள வங்காள விரிகுடா, சுருக்கமாக பிஓபி என அழைக்கப்படுகிறது.

இந்தப் படுகையில் உள்ள அதிகாரப்பூர்வ பிராந்திய சிறப்பு வானிலை மையம் இந்திய வானிலை ஆய்வுத் துறை ஆகும், அதே நேரத்தில் கூட்டு டைபூன் எச்சரிக்கை மையம் அதிகாரப்பூர்வமற்ற ஆலோசனைகளை வெளியிடுகிறது. சராசரியாக, ஒவ்வொரு பருவத்திலும் இந்தப் படுகையில் மூன்று முதல் நான்கு சூறாவளி புயல்கள் உருவாகின்றன. 

## புயல் பெயர்கள்
இந்தப் படுகையில், ஒரு வெப்பமண்டல சூறாவளி மணிக்கு 65 கிலோமீட்டர் வேகக் காற்றுடன் (மணிக்கு 40 மைல்)  கூடிய சூறாவளி புயல் தீவிரத்தை அடைந்ததாக மதிப்பிடப்படும் போது அதற்கு ஒரு பெயர் ஒதுக்கப்படுகிறது.&nbsp;2020 ஆம் ஆண்டின் நடுப்பகுதியில் புது தில்லியில் உள்ள பிராந்திய சிறப்பு வானிலை மையத்தின் புதிய பட்டியல் மூலம் பெயர்கள் தேர்ந்தெடுக்கப்பட்டன  இந்தப் படுகையில் வெப்பமண்டல சூறாவளி பெயர்களுக்கு ஓய்வு  அளிக்கப்படுவதில்லை  ஏனெனில் பெயர்களின் பட்டியல் ஒரு புதிய பெயர் பட்டியல் வரையப்படுவதற்கு முன்பு அப்பெயரை ஒரு முறை மட்டுமே பயன்படுத்த திட்டமிடப்பட்டுள்ளது. பெயரிடப்பட்ட வெப்பமண்டல சூறாவளி மேற்கு பசிபிக் பகுதியில் இருந்து படுகையில் நகர்ந்தால், அது அதன் அசல் பெயரைத் தக்க வைத்துக் கொள்ளும். வட இந்தியப் பெருங்கடல் புயல் பெயர்கள் பட்டியலில் இருந்து கிடைக்கக்கூடிய அடுத்த எட்டு பெயர்கள் கீழே உள்ளன. 

## பருவ விளைவுகள்
2024 ஆம் ஆண்டு வட இந்தியப் பெருங்கடல் சூறாவளி பருவத்தின் போது உருவாகும் அனைத்து புயல்களூம் ஓர் அட்டவணையாக உருவாக்கப்பட்டுள்ளது. பருவத்தின் அனைத்து புயல்கள்  அவற்றின் பெயர்கள், கால அளவு, இந்திய வானிலை ஆய்வுத்துறை  புயல் அளவு, சேதம் மற்றும் இறப்பு மொத்தத்தின் படி உச்ச தீவிரம் ஆகியவை இந்த அட்டவணையில் இடம்பெற்றுள்ளன.  சேதம் மற்றும் இறப்பு மொத்தத்தில், அந்த புயல் ஒரு முன்னோடி அலையாக அல்லது வெப்பமண்டல தாழ்வாக இருந்தபோது ஏற்பட்ட சேதங்கள் மற்றும் இறப்புகள் ஆகியவற்றையும் உள்ளடக்கும். சேத விவரங்கள் அனைத்தும் 2024 அமெரிக்க டாலர் அளவில்  குறிப்பிடப்படும்.

## மேற்கோள்கள்

## புற இணைப்புகள்
* இந்திய வானிலை ஆய்வு மையம்
* கூட்டு புயல் எச்சரிக்கை மையம் 

பகுப்பு:2024 நிகழ்வுகள்
சொ. ராஜ் குமார்

**சொக்கலிங்கம் ராஜ் குமார்** (*Chockalingam Raj Kumar*) ஓர் இந்தியக் கல்வியாளர் ஆவார். தற்போது இந்திய மாநிலமான அரியானாவின் சோனிபத் என்ற நகரிலுள்ள ஓபி ஜிண்டால் குளோபல் பல்கலைக்கழகத்தின்  துணைவேந்தராகவும், ஜிண்டால் குளோபல் சட்டப் பள்ளியின் தலைவராகவும் பணியாற்றுகிறார்.

ஆங்காங்கின் நகரப் பல்கலைக்கழகத்தின் சட்டப் பள்ளியில் ஆசிரிய உறுப்பினராக இருந்தார். முன்னதாக, இவர் டோக்கியோ, ஐக்கிய நாடுகளின் பல்கலைக்கழகம், ஐக்கிய நாடுகள் வளர்ச்சித் திட்டம்; ஜெனிவா, சர்வதேச மனித உரிமைகள் கொள்கை சபை, இந்தியாவின் தேசிய மனித உரிமை ஆணையம்  போன்றவற்றிலும் ஆலோசனை உறுப்பினராக இருந்தார்.

## மேற்கோள்கள்

## வெளி இணைப்புகள்
* https://web.archive.org/web/20120802023550/http://www.jgls.edu.in/Faculty/C.RajKumar.aspx
* http://bigthink.com/crajkumar
* https://web.archive.org/web/20090830042110/http://www.opendemocracy.net/author/C_Raj_Kumar.jsp
* https://web.archive.org/web/20110726184458/http://www.iovahelp.org/About/CRajKumar/
* https://web.archive.org/web/20091002143902/http://www.scu.edu.au/research/cpsj/human_rights/bio_kumar.html
* http://www.oup.com/us/catalog/general/subject/Law/ComparativeLawandNationalLegalSy/?view=usa&ci=9780195686913

பகுப்பு:வாழும் மக்கள்
பகுப்பு:கல்வியாளர்கள்
சி. ராமச்சந்திர மேனன்

**சி. ராமச்சந்திர மேனன்** (*C. Ramachandra Menon*) ஓர் தென்னிந்திய ஒளிப்பதிவாளராக , மலையாளம் மற்றும் தமிழில் 150 க்கும் மேற்பட்ட படங்களில் பணியாற்றியவர். *உம்மாச்சு* என்ற பெயரில் வெளிவந்த புதினத்தை அடிப்படையாகக் கொண்டு அதே பெயரில் வெளிவந்த திரைப்படத்திற்கு ஒளிப்பதிவாளராக இருந்தார். மேலும் ஈடா மற்றும் *நீங்கலெண்ணே கம்யூனிஸ்ட்டாக்கி* ஆகியவற்றில் அவர் பணியாற்றியதற்காக அறியப்பட்டவர். மலையாளத்தில் சிறீகுமாரன் தம்பி, பு. பாஸ்கரன் மற்றும் குஞ்சாக்கோ ஆகியோருடன் இவர் அடிக்கடி பணியாற்றியுள்ளார்.

## சொந்த வாழ்க்கை
இவர் 1929 ஆம் ஆண்டு கோழிக்கோட்டில் திருவண்ணூர் கோவிலகத்தைச் சேர்ந்த பிகேஎம் ராஜா மற்றும் செங்கலத்து ஜானகியம்மா ஆகியோரின் மகனாவார். இவர், ஆங்கிலோ-இந்திய ஒளிப்பதிவாளரான மார்கசு பர்ட்லி; மஸ்தான்; மற்றும் மல்லி இரானி ஆகியோருடன் சென்னை வாஹினி ஸ்டுடியோவில் பணிபுரிந்தார். 1956ல் சிங்கப்பூர் சென்று அங்கு சிங்கப்பூர் தொலைக்காட்சியில் மலாய் திரைப்படங்களை தயாரிப்பதில் சுமார் ஆறு ஆண்டுகள் பணியாற்றினார். 1970ல் நாடு திரும்பிய இவர் உதயா ஸ்டுடியோவில் சிலகாலம் பணிபுரிந்தார்.  இவர், மாலதி என்பவரை மணந்தார். இவருக்கு இரண்டு குழந்தைகள் இருந்தனர். இவர் 9 மே 2017 அன்று இறந்தார் 

## மேற்கோள்கள்

 
பகுப்பு:2017 இறப்புகள்
பகுப்பு:1929 பிறப்புகள்
2024 சிந்து மாகாணத் தேர்தல்

2024 பாகிஸ்தான் நாடாளுமன்ற மக்களவைத் தேர்தலுடன், 2024 சிந்து மாகாணச் சட்டமன்றத் தேர்தல் 8 பிப்ரவரி 2024 அன்று நடைபெறவுள்ளது. சிந்து மாகாணம் 165 சட்டமன்றத் தொகுதிகள் கொண்ட து. 29 இடங்கள் பெண்களுக்கும்;  9 இடங்கள் முஸ்லீம் அல்லாதவர்களுக்கு இட ஒதுக்கீடு செய்யப்பட்டுள்ளது. ஆட்சி அமைக்க குறைந்தது 83 இடங்களில் வெற்றி பெற வேண்டும்.

## தேர்தல் அட்டவணை

## தேர்தல் முடிவுகள்
## இதனையும் காண்க
* 2024 பாக்கித்தான் பொதுத் தேர்தல்
* 2024 பலூசிஸ்தான் மாகாணத் தேர்தல்
*2024 பஞ்சாப் மாகாணத் தேர்தல்
*2024 கைபர் பக்துன்வா மாகாணத் தேர்தல்

## மேற்கோள்கள்

பகுப்பு:பாக்கித்தான் அரசியல்
பகுப்பு:சிந்து மாகாணம்
முச்சிப்பூர் இரகுமான் சமி

**முச்சிப்பூர் இரகுமான் சமி** (*Mujeeb-ur-Rehman Shami*)  பாக்கித்தான் நாட்டைச் சேர்ந்த ஒரு பத்திரிகையாளராவார். கட்டுரை எழுத்தாளராகவும் இவர் அறியப்படுகிறார். டெய்லி பாக்கித்தான் என்ற செய்தித்தாளின் தலைமை ஆசிரியராக உள்ளார்.

துன்யா நியூசு என்ற பாக்கித்தானின் பிரபல செய்தி தொலைக்காட்சியின் நக்தா இ நாசர் என்ற பேச்சு நிகழ்ச்சியில் முச்சிப்பூர் இரகுமான் சமி தோன்றினார்.   சிந்தகி இதழ் மற்றும் குவாமி டைச்சசுட்டு ஆகிய பத்திரிகைகளை இவர் நிறுவினார்.

ஒவ்வொரு ஞாயிற்றுக்கிழமையும் டெய்லி துன்யா மற்றும் டெய்லி பாக்கித்தான் பத்திரிகைகளீல் இவரது கட்டுரைகள் வெளியிடப்படுகின்றன. 

## மேற்கோள்கள்

## புற இணைப்புகள்
*Daily Pakistan (English version newspaper) Homepage

பகுப்பு:பாக்கித்தானிய ஊடகத் துறையினர்
சி. ராமச்சந்திர ராவ்

**சி. ராமச்சந்திர ராவ்** (C. Ramachandra Rao) (பிறாப்பு; 1931 ) பிறந்தார்). ஓர் தெலுங்கு சிறுகதை எழுத்தாளரும், டென்னிசு வீரரும் மற்றும் நீலகிரியில் உள்ள ஒரு தேயிலை தோட்டத்தின் தலைமை நிர்வாகியாக இருந்து ஓய்வு பெற்றவருமாவார். 1956 வரை பல ஆண்டுகள் ஆந்திரப் பிரதேச மாநிலத்தில் புகழ்பெற்ற டென்னிசு வீரராகத் திகழ்ந்தார்.

## சொந்த வாழ்க்கை
இந்தியாவின் ஆந்திரப் பிரதேசத்தின் காக்கிநாடாவிலுள்ள பெத்தாபுரம் நகரின் பிறந்த ராமச்சந்திர ராவ், சென்னை, மாநிலக் கல்லூரியில் (1950) அரசியல் அறிவியலில் முதுகலைப் பட்டம் பயின்றார். மேலும் சென்னைப் பல்கலைக்கழகத்தில்  இளங்கலைச் சட்டம் பட்டம் பெற்றவர்.

## எழுத்தாளராக
1960 களில் சி. ராமச்சந்திர ராவ் எழுதிய சிறுகதைகள் *வேலு பிள்ளை* என்ற தலைப்பில் சிறுகதைத் தொகுப்பாக வெளியிடப்பட்டது  இந்த புத்தகம் இவருக்கு பரவலான பாராட்டைப் பெற்றுத் தந்தது. "வேலுப் பிள்ளை", "நல்ல தொழு", "எனகுலா ராய்", "கலி தேவரு", "டென்னிஸ் போட்டி" போன்றவை இவரது புகழ்பெற்ற சிறுகதைகள் ஆகும்.

இவரது கதைகள் தோட்ட வாழ்க்கையின் யதார்த்தமான மற்றும் உயிரோட்டமான சித்தரிப்புக்காக பாராட்டப்படுகின்றன. ஐம்பது ஆண்டுகளில் இவர் ஒன்பது சிறுகதைகளை மட்டுமே எழுதினார். ஆனால் இவை ஒவ்வொன்றும் சாசோ, பாபு, முல்லப்புடி வெங்கட ரமணா, நந்தூரி ராம்மோகன ராவ் போன்ற பல பிரபல தெலுங்கு எழுத்தாளர்களால் விமர்சன ரீதியாக பாராட்டப்பட்டது.

## மேற்கோள்கள்

பகுப்பு:மாநிலக் கல்லூரி மேனாள் மாணவர்கள்
பகுப்பு:தெலுங்கு எழுத்தாளர்கள்
பகுப்பு:1931 பிறப்புகள்
பகுப்பு:வாழும் மக்கள்
2024 பஞ்சாப் மாகாணத் தேர்தல்

2024 பாக்கித்தான் பொதுத் தேர்தலுடன் பஞ்சாப் மாகாணச் சட்டமன்றத்திற்கான 297 உறுப்பினர்களை நேரடித் தேர்தல் முறையில் தேர்ந்தெடுக்க  8 பிப்ரவரி 2024 அன்று பொதுத் தேர்தல்கள் நடக்க உள்ளது. அதற்கான அறிவிப்பு மற்றும் தேர்தல் அட்டவணையை பாகிஸ்தான் தேர்தல் ஆணையம் 15 டிசம்பர் 2023 அன்று வெளியிட்டது.தற்போதைய சட்டமன்றத்தின் பதவிக்காலமான 5 ஆண்டுகள் நிறைவு பெற்றதால் இத்தேர்தல் நடைபெறுகிறது.

## தேர்தல் அட்டவணை
பாகிஸ்தான் நாடாளுமன்ற மக்களவைக்கான 336 தொகுதிகளுக்கான தேர்தலை 8 பிப்ரவரி 2024 நடத்த தேர்தல் ஆணையம் 15 டிசம்பர் 2023 அன்று அறிவிக்கை அட்டவணை வெளியிட்டது. 

## தேர்தல் முடிவுகள்

## இதனையும் காண்க
* 2024 பாக்கித்தான் பொதுத் தேர்தல்
* 2024 பலூசிஸ்தான் மாகாணத் தேர்தல்
* 2024 சிந்து மாகாணத் தேர்தல்
*2024 கைபர் பக்துன்வா மாகாணத் தேர்தல்
*பாகிஸ்தான் பிரதம மந்திரிகளின் பட்டியல்

## மேற்கோள்கள்

## குறிப்புகள்
 

பகுப்பு:பாக்கித்தான் அரசியல்
பகுப்பு:பஞ்சாப் (பாகிஸ்தான்)
சி. ராமச்சந்திரா

**இராம்சந்திரா நர்கர் சித்தல்கர்** (*Ramchandra Narhar Chitalkar*) (12 ஜனவரி 1918 - 5 ஜனவரி 1982), **சி. ராம்சந்திரா** அல்லது **சித்தால்கர்** அல்லது **அன்னா சாகிப்** என்றும் அழைக்கப்படும் இவர், ஓர் இந்திய இசை இயக்குநரும் மற்றும் பின்னணி பாடகரும் ஆவார்.

ஓர் இசையமைப்பாளராக, இவர் பெரும்பாலும் சி. ராம்சந்திரா என்ற பெயரைப் பயன்படுத்தினார். இருப்பினும் சிலபடங்களில் அண்ணா சாகிப், ராம் சித்தால்கர்  மற்றும் சியாமு என்ற பெயரையும் பயன்படுத்தினார். மேலும், ஆர். என். சிதால்கர் என்ற பெயரில் மராத்தித் திரைப்படங்களில் அடிக்கடி பாடி நடித்தார். இடையிடையே பின்னணிப் பாடகராக தனது வாழ்க்கைக்கு இவர் தனது குடும்பப்பெயரான சித்தால்கர் மட்டுமே பயன்படுத்தினார். *ஆசாத்* (1955) திரைப்படத்தில் "கிட்னா ஹசீன் ஹை மௌசம்" மற்றும் *அல்பேலா* (1951) படத்தில்  "ஷோலா ஜோ பட்கே" போன்ற புகழ்பெற்ற சில பாடல்களை பாடகி லதா மங்கேஷ்கருடன் இணைந்து பாடியுள்ளார்.

கவிஞர் பிரதீப் எழுதி லதா மங்கேஷ்கர் பாடிய *" ஏ மேரே வதன் கே லோகன் "* என்ற மிகவும் பிரபலமான தேசபக்தி பாடல் ராம்சந்திராவின் இசையமைப்பில் வெளிவந்தது. பின்னர் 1963 குடியரசு தினத்தன்று புதுதில்லியில் உள்ள தேசிய மைதானத்தில் ஜவகர்லால் நேரு முன்னிலையில் லதா மங்கேஷ்கர் அவர்களால் நேரடியாகவும் நிகழ்த்தப்பட்டது. பாடலைக் கேட்ட ஜவகர்லால் நேரு மிகவும் உணர்ச்சிவசப்பட்டதாகவும் அவரது கண்ணில் கண்ணீர் வந்தது. 27 ஜனவரி 2014 அன்று, லதா மங்கேஷ்கருக்கு இந்தப் பாடலின் 51வது ஆண்டு நினைவாக மும்பையில் குசராத்தின் அப்போதைய முதல்வர் நரேந்திர மோடியால் பாராட்டு தெரிவிக்கப்பட்டது.

## இறப்பு
சி. ராம்சந்திரா தனது 64வது பிறந்தநாளுக்கு ஒரு வாரத்திற்கு முன்பு, 5 ஜனவரி 1982 அன்று இந்தியாவின் மும்பையில் இறந்தார்.

## மேற்கோள்கள்

## வெளி இணைப்புகள்
* 
* A Tribute To C. Ramchandra, Biography, The Greatest Music Composer Of Indian Cinema on YouTube
* Commentary And Interview of C. Ramchandra with Ameen Sayani on YouTube

பகுப்பு:மராத்தியர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:மகாராட்டிர மக்கள்
பகுப்பு:1982 இறப்புகள்
பகுப்பு:1918 பிறப்புகள்
2024 பலூசிஸ்தான் மாகாணத் தேர்தல்

**2024 பலூசிஸ்தான் மாகாணச் சட்டமன்றத் தேர்தல்** 2024 பாகிஸ்தான் நாடாளுமன்ற மக்களவைத் தேர்தலுடன் 8 பிப்ரவரி 2024 அன்று நேரடித் தேர்தல் முறையில் நடைபெறுகிறது. அன்றே வாக்கு எண்ணிக்கை துவங்கப்படுகிறது. பலூசிஸ்தான் சட்டமன்றத்தின் மொத்த இடங்கள் 65. அதில் 11 இடங்கள் பெண்களுக்கும் மற்றும் 3 இடங்கள் இசுலாமியர் அல்லாதவர்களுக்கும் இட ஒதுக்கீடு செய்யப்பட்டுள்ளது. ஆட்சி அமைக்க 33 இடங்கள் தேவை.

## தேர்தல் அட்டவணை

## தேர்தல் முடிவுகள்

## இதனையும் காண்க
* 2024 பாக்கித்தான் பொதுத் தேர்தல்
* 2024 சிந்து மாகாணத் தேர்தல்
*2024 பஞ்சாப் மாகாணத் தேர்தல்
*2024 கைபர் பக்துன்வா மாகாணத் தேர்தல்

## மேற்கோள்கள்

பகுப்பு:பாக்கித்தான் அரசியல்
பகுப்பு:பலூசிஸ்தான் (பாகிஸ்தான்)
பெத்தாபுரம்

**பெத்தாபுரம்** (*Peddapuram*) என்பது தென்னிந்தியாவில் ஆந்திரப் பிரதேசத்தின் காக்கிநாடா மாவட்டத்லுள்ள ஒரு நகரம் ஆகும். இந்த நகரம் கோதாவரி நகர்ப்புற மேம்பாட்டு ஆணையத்தின் ஒரு பகுதியாகவும் உள்ளது. 

பால்கோவா எனப்படும் பால் சார்ந்த இனிப்புக்கு பெத்தாபுரம் பெயர் பெற்றது. இந்த நகரம் பட்டுப் புடவைகள் மற்றும் பிற கைத்தறி வகைகளை தயாரிப்பதிலும் பிரபலமானது.

## நிலவியல்
பெத்தபுரம் 17.08°வடக்கிலும் 82.13°கிழக்கிலும் அமைந்துள்ளது. இது சராசரியாக 35 மீட்டர்கள் (114 அடி) உயரத்தில் உள்ளது. இது காக்கிநாடாவை அடுத்து அமைந்துள்ளது

## மக்கள்தொகையியல்
2011 இந்தியாவின் மக்கள் தொகைக் கணக்கெடுப்பின்படி, நகரத்தின் மக்கள் தொகை 49,477 என உள்ளது. மொத்த மக்கள்தொகையில், 0-6 வயதுக்குட்பட்ட 24,334 ஆண்கள், 25,143 பெண்கள் மற்றும் 4,912 குழந்தைகள் உள்ளனர். சராசரி கல்வியறிவு விகிதம் 76.14% ஆக உள்ளது. இதில் 33,930 கல்வியறிவு உள்ளது, இது தேசிய சராசரியான 73.00% விட அதிகமாக உள்ளது.

## வரலாறு
பூர்வீக மக்களால் பண்டைய நாட்களில் இது **கிம்மூரு** என்று  குறிப்பிடப்பட்டது. மேலும், முகலாயப் பேரரசின் தக்காண சுபாவின் ராஜமன்றி சர்க்கரில் உள்ள ஒரு பரகனாவாக இருந்தது. 1785 களில், பெத்தாபுரம் தோட்டம் தொட்டப்பள்ளேவிலிருந்து நகரம் வரை கிராமங்கள் மற்றும் நகரங்களை உள்ளடக்கி இருந்தது. ஆங்கிலேயர் ஆட்சியின் போது, 1802 இல் தோட்டத்தை நிர்வகிக்க சிறீ ராய ஜகபதி அனுப்பப்பட்டார். அவரது மரணத்திற்குப் பிறகு, மூன்று மனைவிகளான இலட்சுமி நரசியம்மா, *புச்சி சீதையம்மா* மற்றும் *புச்சி பங்காரம்மா* ஆகியோர் அடுத்தடுத்து தோட்டத்தை நிர்வகித்து வந்தனர். *புச்சி சீதையம்மா* 1828-1835 வரை ஆட்சி செய்தார். அவர் ஏழைகளுக்காக பெத்தாபுரத்திலும் மற்றொன்று கிழக்கு கோதாவரியில் உள்ள கட்டிப்புடியிலும் இரண்டு அறக்கட்டளைகளை நிறுவினார். வீமனின் ( பாண்டவர்களில் ஒருவர் ) கால்தடங்களைக் கொண்ட சில பழங்கால பாண்டவர் குகைகளை நாம் காணலாம்.

## குறிப்பிடத்தக்கவர்கள்

* அஞ்சலிதேவி, (தெலுங்கு நடிகை)
* ஈஸ்வரி ராவ், (தெலுங்கு நடிகை)
* டப்பிங் ஜானகி, (தெலுங்கு நடிகை)

## மேற்கோள்கள்

பகுப்பு:Coordinates on Wikidata
பகுப்பு:ஆந்திரப் பிரதேச நகரங்கள்
மார்கசு பர்ட்லி

**மார்கசு பர்ட்லி** (*Marcus Bartley*) (22 ஏப்ரல் 1917 – 14 மார்ச் 1993)  ஆங்கிலோ-இந்தியரான இவர் திரைப்பட ஒளிப்பதிவாளர் ஆவார். இவர் ஒரு சில பாலிவுட், மலையாளம் மற்றும் தமிழ் திரைப்படங்களுடன் தெலுங்குத் திரைப்படங்களிலும் முக்கியமாகப் பணியாற்றினார். *சௌகாரு* (1950), பாதாள பைரவி (1951), *மிஸ்ஸம்மா* (1955), மாயா பஜார் (1957), *குண்டம்மா கதா* (1962), செம்மீன் (1965), *ராம் அவுர் சியாம்* (1967) போன்ற சிறந்த திரைப்படங்களின் ஒளிப்பதிவாளர் ஆவார். 1970 இல் சாந்தி நிலையம் படத்திற்காக சிறந்த ஒளிப்பதிவாளருக்கான தேசிய விருது பெற்றார். சிறந்த ஒளிப்பதிவாளருக்கான கான் திரைப்பட விழாவில் தங்கப் பதக்கத்தைப் பெற்று விருதை வென்ற முதல் இந்தியர் என்ற பெருமையைப் பெற்றார்.

## ஆரம்ப கால வாழ்க்கை
மார்கசு பர்ட்லி ஏற்காட்டில் புகழ்பெற்ற மருத்துவர்களைக் கொண்ட ஆங்கிலோ-இந்திய குடும்பத்தில் பிறந்தார். பள்ளியில் படிக்கும்போதே, பர்ட்லி ஒரு தொழில்முறை புகைப்படக் கலைஞராக இருந்தார்.

## தொழில்
1940 ஆம் ஆண்டில், பர்ட்லி மும்பைக்குச் சென்று, தி டைம்ஸ் ஆஃப் இந்தியா என்ற பத்திரிகையில் புகைப்படக் கலைஞராக சேர்ந்தார். பின்னர் பிரித்தானிய மூவிடோனின் செய்திப் பிரிவின் புகைப்பட நிபுணரானார். பர்ட்லி புகைப்படம் எடுப்பதில் முறையான பயிற்சி பெறவில்லையென்றாலும் இவர் கடினமாக உழைத்து, தனது பணியை தானேக் கற்றுக்கொண்டார்.

பின்னர், சென்னை வந்த பர்ட்லி பிரகதி ஸ்டுடியோவில் சேர்ந்தார். 1945 இல் வெளிவந்த *சுவர்க சீமா* இவரது முதல் படமாகும். கறுப்பு மற்றும் வெள்ளை புகைப்படம் எடுப்பதில் இவரது மேதைமையை இந்தப் படம் காட்டியது. இத்திரைப்படம் இவருக்கும் பி. என். ரெட்டி, கதிரி வெங்கட ரெட்டி மற்றும் பொம்மிரெட்டி நாகிரெட்டி ஆகியோருக்கு இடையேயான நட்பை வலுப்படுத்தியது. தொடர்ந்து, நேஷனல் ஸ்டுடியோஸ், நியூடோன் ஸ்டுடியோஸ் மற்றும் வாகினி ஸ்டுடியோஸ் போன்ற பல நிறுவனங்களில் பர்ட்லி பணியாற்றினார்.

*யோகி வேமனா* (1947), *குணசுந்தரி கதா* (1949), *சௌகாரு* (1950), பாதாள பைரவி (1951), பெல்லி சேசி சூடு (1952), சந்திரஹாரம் (1954), *மிஸ்ஸம்மா* (1955), மாயா பஜார் (1957), *அப்பு சேசி பப்பு கூடு* (1958), *குண்டம்மா கதா* (1962), *ஸ்ரீ ராஜேஸ்வரி விலாஸ் காபி கிளப்* (1976) போன்ற  திரைப்படங்களுக்கும் இவர் ஒளிப்பதிவாளராகப் பணியாற்றினார். அந்தக் காலத்தில் இவர் ஒளிப்பதிவாளராக பணியாற்றிய பெரும்பாலானத் திரைப்படங்களில்  நிலவொளியின் கீழ் ஒளிப்பதிவை மேற்கொண்டது இவரது சிறப்பாகும்.

செம்மீன் (1965) என்ற மலையாளப் படத்திற்காக இராமு கரியத் இவரை ஒப்பந்தம் செய்தார். இத்திரைப்படம் 1965 ஆம் ஆண்டு வெளியாகி உலகளாவிய விமர்சன ரீதியான பாராட்டைப் பெற்றது. இத்திரைப்படத்தில் பர்ட்லியின் ஒளிப்பதிவு மிகவும் பாராட்டப்பட்டது. படத்தின் சில பகுதிகளை வேறொரு ஒளிப்பதிவாளர் முடிக்க வேண்டியிருந்ததால், பர்ட்லி அந்த ஆண்டு தேசிய விருதைப் பெறவில்லை.

## சொந்த வாழ்க்கை
தெலுங்கையும் தமிழையும் பேசிய இவருக்கு இந்தி தெரியாது. பர்ட்லி நீண்ட காலமாக நீரிழிவு நோயால் பாதிக்கப்பட்டிருந்தார். ஆனால் மருத்துவரிடம் செல்ல மறுத்து தானே சிகிச்சை செய்து கொண்டார். ஜெர்மனியைச் சேர்ந்த திரைப்பட உபகரணங்களைத் தயாரிக்கும் , அர்ரிபிளக்சு என்ற நிறுவனம் இவரை தங்களின்ள் அங்கீகரிக்கப்பட்ட சேவை நபராக அறிவித்தனர். பர்ட்லி ஒளிப்பதிவு கருவிகளை பழுதுபார்ப்பதில் அதிக நேரம் செலவிடுவார். உடல்நிலைப் பாதிக்கப்பட்ட நாகி ரெட்டியால் இவர் விஜயா மருத்துவமனைக்கு மாற்றப்பட்டார்.

## மேற்கோள்கள்

## வெளி இணைப்புகள்
* 

பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:1993 இறப்புகள்
பகுப்பு:1917 பிறப்புகள்
சமான் பூங்கா

*'சமான் பூங்கா (*Zaman Park'')  என்ற புறநகர் பகுதி  பாக்கித்தான் நாட்டின்  லாகூர் நகரின் அருகில் உள்ளது.  

## வரலாறு
பிரித்தானிய இந்தியாவில் பஞ்சாபின் பொது அஞ்சல்துறை அலுவலராக இருந்த கான் பகதூர் முகமது சமான் கானின் நினைவாக இப்பெயர் சூட்டப்பட்டது. 1943-44  ஆம் ஆண்டு வரை சமான் பூங்கா என்ற பெயர் அறியப்படவில்லை.  முந்தைய வரைபடங்கள் இப்பகுதியை பஞ்சாப் குதிரைகள் அணிவகுப்பு மைதானம் என்று பெயரிட்டிருந்தன. இது பிரித்தானிய இந்திய  இராணுவத்தின் குதிரைப்படை இருப்புப்  பகுதியாகும்.   1936 ஆம் ஆண்டில், காலனி பெயர் மாற்றம் செய்யப்பட்டது, சுந்தர் தாசு பூங்கா என்ற பெயரை ஏற்றுக்கொண்டது.  ராய் பகதூர் சுந்தர் தாசு சூரி மற்றும் அவரது குடும்பத்தினர் தலைமையிலான கட்டுமான முயற்சிகளுக்குப் பிறகுதான் இப்பகுதி அதன் தற்போதைய பெயரையும் வீடுகளையும் பெற்றது. 

1942 ஆம் ஆண்டு வாக்கில், இப்பகுதியில் ஆறு வீடுகள் தோன்றின, இவை அனைத்தும் ஒன்றோடொன்று இணைக்கப்பட்ட ஒரே ஒரு இந்து குடும்பத்தின் உரிமையின் கீழ் இருந்தன 

1947 பிரிவினையின் போது, சமான் பூங்கா இலாகூரில் உள்ள உயரடுக்கு இந்து குடும்பங்களால் கட்டப்பட்ட 15 பிரமாண்டமான, அரண்மனை குடியிருப்புகளால் அலங்கரிக்கப்பட்டது.  சலந்தர் பதான்களின் உயரடுக்கு, முதலில் வாசிரிசுதானில் இருந்து, சமான் பூங்காவில் குடியேற இலாகூர் சென்றார்.   குடும்பத்தின் மூத்த உறுப்பினரான கான் பகதூர் சமான் கான், இயாவேத் புர்கி, மச்சித் கான் மற்றும் இம்ரான் கான் ஆகியோரின் தாய்மார்களுக்கு தாய்வழி மாமா ஆவார். 

## குறிப்பிடத்தக்க குடியிருப்பாளர்கள்
* ஐட்சாசு அக்சன்  
* இம்ரான் கான் 
* இயாவேத் புர்கி 
* மச்சித் கான் 
* இச்சாசு கான் (துடுப்பாட்ட வீரர்) 
* உமாயூன் சமான் 

## மேற்கோள்கள்

பகுப்பு:இலாகூர்
ஜட்கா

**ஜட்கா**, அல்லது **ஜடகா** ( *Jhatka*, or *Jhataka*) என்பது சீக்கிய சமயத்தவரால் வாள் அல்லது கோடரியால் ஒரே வெட்டில் கொல்லப்பட்ட விலங்கின் இறைச்சியாகும். இதில் ஒரே வெட்டில் விலங்கு கொல்லப்படுவதால் அந்த விலங்குக்கு வலி தெரிவதற்கு முன்பே இறந்துவிடும். இந்த வகையில் கொல்லப்படும் விலங்கின் இறைச்சியை பெரும்பாலான சீக்கியர்களும், இறைச்சி உட்கொள்ளும் பௌத்தர்களும் விரும்புகின்றனர். மேலும் இந்த முறையில் கசாப்பு செய்வதற்காக விலங்குகளை கொல்வதற்கு முன் அந்த விலங்கு பயப்படவோ அசையவோ கூடாது.

## சொற்பிறப்பியல்
*ஜட்கா* (, , உருது: جھٹکا) என்ற சொல் *ஜட்டிதி*  () என்ற சொல்லில் இருந்து  அதாவது "உடனடியாக, விரைவாக, ஒரே நேரத்தில்" என்பது பொருளாகும்.

## சீக்கிய சமயத்தில் முக்கியத்துவம்
[thumb| 19 ஆம் நூற்றாண்டின் பிற்பகுதியில், [கால்சா|கல்சா பந்த்தை முறைப்படுத்துவதற்காக 1699 இல் ஆனந்த்பூரில் குரு கோவிந்த் சிங் நடத்திய *ஜாட்கா* கொலையின் சித்தரிப்பு]]
அனைத்து சீக்கியர்களும் இந்த பாணியில் கொல்லப்படும் இறைச்சியை உண்ணும் பழக்கத்தை கடைப்பிடிக்கவில்லை என்றாலும், இவ்வாறான இறைச்சியையே உண்ணுமாறு பத்து சீக்கிய குருக்களால் வலியுறுத்தபபட்டதாக  பெரும்பாலான சீக்கியர்களுக்கு நன்கு அறிவுறுத்தபடுகிறது:

அதிகாரப்பூர்வ கல்சா நடத்தை விதிகள் மற்றும் சீக்கிய ரெஹாத் மரியதாவில் கூறப்பட்டுள்ளபடி, யூதர்கள் அனுசரிக்கும் கஷ்ருத் இறைச்சி, முசுலிம்கள் அனுசரிக்கும் அலால் இறைச்சி போன்றவற்றை குத்தா இறைச்சி என்ற பெயரில் சீக்கியத்தில் தடைசெய்யப்பட்டுள்ளன. மேலும் சீக்கியர்கள் ஜாட்கா வகை இறைச்சியை சாப்பிட பரிந்துரைக்கப்படுகிறார்கள்.  

*ஜட்கா கர்ணா* அல்லது *ஜாட்கவுண்ட்* என்பது விலங்கின் தலையை எந்த ஒரு ஆயுதத்தாலும் ஒரே வெட்டில் வெட்டிக் கொல்வதைக் குறிக்கிறது. இவ்வாறு ஒரு விலங்கைக் கொல்லுவது என்பது அதற்கு குறைந்தபட்ச துன்பத்தையே ஏற்படுத்தும் என்பதாகும். 

பிரித்தானிய இந்தியாவின் போது, சீக்கியர்கள் ஜாட்கா வழியில் விலங்குகளைக் கொல்வதற்கான தங்கள் உரிமையை உறுதிப்படுத்தத் தொடங்கினர்.  சிறைகளில் ஜட்கா இறைச்சி அனுமதிக்கப்படாதபோது, அகாலி இயக்கத்தில் சீக்கியர்கள் தங்கள்  இந்த உரிமையைப் பெற வன்முறைகளையும் போராட்டங்களையும் நாடினர். 1942 இல் பஞ்சாபில் அகாலிகளுக்கும் முஸ்லீம் யூனியனிஸ்ட் அரசாங்கத்திற்கும் இடையே ஏற்பட்ட உடன்படிக்கையில் சீக்கியர்கள் ஜாட்கா இறைச்சியைத் தொடர வேண்டும் என்பதும் இருந்தது.

ஹஸூர் சாஹிப் நாந்தேட் மற்றும் பல சீக்கிய குருத்வாராக்களில் ஓல்லா மொகல்லா மற்றும் வைசாக்கி உள்ளிட்ட சீக்கிய சமயப் பண்டிகைகளில், குருத்வாராவுக்கு வரும் அனைத்து பார்வையாளர்களுக்கும் ஜட்கா இறைச்சி "மகாபிரசாதமாக" வழங்கப்படுகிறது.  சீக்கிய குருத்வாராக்களில் லாக்டோ-சைவ லங்கர் மட்டுமே வழங்கப்பட வேண்டும் என்று நம்பும் நவீன சீக்கியப் பிரிவுகளால் இந்த நடைமுறை ஏற்றுக்கொள்ள முடியாததாகக் கருதப்படுகிறது. 

## மேற்கோள்கள்

பகுப்பு:சீக்கியப் பண்பாடு
இந்திய மருத்துவ அறிவியல் ஆய்விதழ்

**இந்திய மருத்துவ அறிவியல் ஆய்விதழ்** (*Indian Journal of Medical Sciences*) என்பது வருடத்திற்கு மூன்று முறை வெளியாகும் சக மதிப்பாய்வு செய்யப்படும், திறந்த அணுகல் கொண்ட மருத்துவ ஆய்விதழ் ஆகும். இது இந்திய மருத்துவ அறிவியல் ஆய்விதழ் அறக்கட்டளையின் சார்பில் வெளியிடப்படுகிறது. இது மருத்துவம், அறுவைச் சிகிச்சை, மருந்து மற்றும் அடிப்படை மருத்துவ அறிவியல் குறித்த ஆய்வுகளை உள்ளடக்கிய கட்டுரைகளை வெளியிடுகிறது. மேலும் வளரும் நாடுகளைச் சேர்ந்த மருத்துவர்கள் தொடர்பான உடல்நலப் பிரச்சனைகள் மற்றும் தீர்வுகளுக்கு முக்கியத்துவம் அளிக்கிறது. இதன் தலைமை தொகுப்பாசிரியர் ஆஷிஷ் குலியா (டாட்டா நினைவு மையம்). இந்த ஆய்விதழ் ஆய்வுக் கட்டுரைகளை வெளியிடக் கட்டணம் விதிப்பதில்லை.

## ஆய்வுச்சுருக்கம் மற்றும் அட்டவணைப்படுத்துதல்
இந்த ஆய்விதழில் வெளியாகும் கட்டுரைகளின் ஆய்வுச் சுருக்கங்கள் *இன்டெக்ஸ் மெடிகஸ்* / *மெட்லைன்* / பப்மெட் (1975-2013)  மற்றும் இசுகோபசு (1947-2013 மற்றும் 2016-2017), ஆகியவற்றில் அட்டவணைப்படுத்தப்பட்டு வெளியிடப்படுகிறது.

## மேற்கோள்கள்

## வெளி இணைப்புகள்

* 
பகுப்பு:ஆங்கில அறிவியல் ஆய்விதழ்கள்
பகுப்பு:மருத்துவ ஆய்விதழ்கள்
நா. சே. ச. இந்துக் கல்லூரி, சங்கனாச்சேரி

**நா. சே. ச. இந்துக் கல்லூரி, சங்கனாச்சேரி** (*NSS Hindu College, Changanassery*) கேரளாவின் மிகப் பெரிய மற்றும் பழமையான உயர்கல்வி நிறுவனங்களில் ஒன்றாகும். இது 1947-ல் பாரத கேசரி மன்னத்து பத்மநாபனால் நிறுவப்பட்டது. இக்கல்லூரி கேரள மாநிலம் சங்கனாச்சேரியில் அமைந்துள்ளது. இந்துக் கல்லூரி நாயர் சேவை சங்கத்தின் ஒரு நிறுவனமாகும்.

## வரலாறு
நா. சே. ச. இந்துக் கல்லூரி நாயர் சேவைச் சமூகத்தின் முதல் கல்லூரியாகும், மேலும் இது 1947-ல் உருவாக்கப்பட்ட ஒரு முக்கிய நிறுவனமாகும். கேரள சமூக மற்றும் கலாச்சார நடவடிக்கைகளில் நன்கு அறியப்பட்ட நாயர் சேவை சமூக நிறுவனர் மன்னத்து பத்மநாபனின் புகழ்பெற்ற பார்வை மற்றும் நோக்கங்களை இக்கல்லூரி எடுத்துக்காட்டுகிறது. 1956ஆம் ஆண்டு இந்தியக் துணைத் தலைவர் இராதாகிருஷ்ணனால் இக்கல்லூரி முறையாகத் திறந்து வைக்கப்பட்டது. இந்நிகழ்ச்சியில் திருவிதாங்கூர் மகாராஜா சித்திரைத் திருநாள் பலராம வர்மனால் கொடி ஏற்றி வைத்துத் துவக்கி வைக்கப்பட்டது. இக்கல்லூரி கட்டிடத்தை உத்தரப்பிரதேச ஆளுநர் கே. எம். முன்ஷி முறைப்படி திறந்து வைத்தார்.

## குறிப்பிடத்தக்க முன்னாள் மாணவர்கள்

* ஆச்சார்யா நரேந்திர பூசண், தத்துவவாதி, எழுத்தாளர்
* அம்பலப்புழா கோபகுமார், எழுத்தாளர்
* ரமேஷ் சென்னிதலா, அரசியல்வாதி, முன்னாள் கேரள உள்துறை அமைச்சர்
* ராஜீவ் பிள்ளை, நடிகர்
* பிரபா வர்மா, எழுத்தாளர்
* நெடுமுடி ஹரிகுமார், எழுத்தாளர்
* ஈழச்சேரி ராமச்சந்திரன், எழுத்தாளர்
* ஜனார்த்தனன்
* பார்வதி ஜெயராம், நடிகர்
* சுரேஷ் குருப், அரசியல்வாதி
* பிரவீணா, நடிகர்
* கணேஷ் புதூர், எழுத்தாளர், சாகித்திய அகாதமி யுவ புரஸ்கார் விருது பெற்றவர்
* டோனி மேத்யூ
* ஜி. மார்த்தாண்டன்
* ஜெயகிருஷ்ணன்
* திவ்யா பத்மினி
* ஜானி ஆண்டனி, நடிகர், இயக்குநர்
* ஸ்வரூப் பிலிப்
* விஷ்ணு நாராயண்

## மேற்கோள்கள்

பகுப்பு:கேரள கலை மற்றும் அறிவியல் கல்லூரிகள்
நா. சே. ச. கல்லூரி, சேர்த்தலை

**நா. சே. ச. கல்லூரி, சேர்த்தலை** (*N.S.S. College, Cherthala*), என்பது கேரளாவின் ஆலப்புழா மாவட்டத்தில் உள்ள சேர்தலாவில் அமைந்துள்ள ஒரு பொது பட்ட கல்லூரி ஆகும். இது 1964ஆம் ஆண்டு நிறுவப்பட்டது. இந்த கல்லூரி கேரளா பல்கலைக்கழகத்துடன் இணைக்கப்பட்டுள்ளது. இக்கல்லூரியில் கலை, வணிகம் மற்றும் அறிவியல் பாடங்கள் கற்பிக்கப்படுகின்றன.

## அங்கீகாரம்
இக்கல்லூரி புது தில்லியில் உள்ள பல்கலைக்கழக மானியக் குழுவால் அங்கீகரிக்கப்பட்டுள்ளது.

## குறிப்பிடத்தக்க முன்னாள் மாணவர்கள்

* அனூப் சந்திரன், மலையாளத் திரைப்பட நடிகர்
* ஜோசி ஜோசப், புலனாய்வுப் பத்திரிகையாளர்

## மேற்கோள்கள்

## வெளி இணைப்புகள்

* http://nsscollegecherthala.ac.in

பகுப்பு:கேரள கலை மற்றும் அறிவியல் கல்லூரிகள்
பகுப்பு:Coordinates on Wikidata
ஆனிலையப்பர் போற்றிப் பதிகம்

ஆனிலையப்பர் போற்றிப் பதிகம் (திரு ஆனிலையப்பர் போற்றிப் பதிகம்)  என்பது ஒரு சிற்றிலக்கியம். இதனை இயற்றியவர் உறையூர் தே. பெரியசாமி பிள்ளை. இவர் கருவூப் பசுபதீசுரர் பாமால, சௌந்தரநாயகி தசகம் என்னும் வேறு இரண்டு நூல்களையும் படைத்துள்ளார். நா. கதிரைவேற்பிள்ளை இயற்றிய சிறப்புப் பாயிரம் இதற்கு உண்டு. பதிகம் என்னும் சிற்றிலக்கியம் 10 பாடல்களின் தொகுப்பு. இந்த நூலில் 10 பாடல்கள் உள்ளளன.

## பாடல் - எடுத்துக்காட்டு
பாடல் 1

தேவர்கள் தேவே போற்றி சிவபரஞ் சுடரே போற்றி 
மூவரும் ஏத்த நின்ற முக்கண் எம் பெருமான் போற்றி
மேவரும் பொருளே போற்றி விலங்கல் வில் உடையாய் போற்றி
ஆவின் நஞ்சு உகந்தாய் போற்றி ஆனிலைப் பரமா போற்றி 

பாடல் 7

ஈசனே போற்றி எங்கள் இறைவனே போற்றி அம்மை
நேசனே போற்றி மன்றில் நிருத்தனே போற்றி பாவ
நாசனே போற்றி யார்க்கும் நாதனே போற்றி வேத 
வாசனே போற்றி தெய்வ ஆனிலை பரமா போற்று 

## மேற்கோள்

பகுப்பு:சிற்றிலக்கியங்கள்
தொகைத் திரைப்படம்

**தொகைத் திரைப்படம்**  அல்லது **தொகுப்புத் திரைப்படம்** (*Anthology film*)  என்பது பல குறும்படங்களைக் கொண்ட ஒரு திரைப்படமாகும். ஒவ்வொரு குறும்படமும் தன்னளவில் முழுமையடைந்து மற்றொன்றிலிருந்து வேறுபட்டு இருக்கும். இருப்பினும் சிலசமயங்களில் ஒரே கருப்பொருள் அல்லது ஒரே எழுத்தாளரின் சிறுகதைகளைக் கொண்ட படைப்பாக இருக்கலாம். சில நேரங்களில் ஒவ்வொறு குறும்படமும் வெவ்வேறு இயக்குநரால் இயக்கப்பட்டவை அல்லது வெவ்வேறு ஆசிரியரால் எழுதப்பட்டவை, அல்லது வெவ்வேறு காலங்களில் அல்லது வெவ்வேறு நாடுகளில் உருவாக்கப்பட்டவையாகவும் இருக்கலாம். தமிழில் 1939 இல் வெளியான  சிரிக்காதே திரைப்படமே தமிழின் முதல் தொகைத் திரைப்படமாக கருதப்படுகிறது.

## தமிழில் சில எடுத்துக்காட்டுகள்

* சிரிக்காதே (1939)
* மணி மாலை (1941)
* ஒரு வீடு இரு வாசல் (1990)
* பெஞ்ச் டாக்கிஸ்
* அவியல் (2016)
* 6 அத்தியாயம் (2018)
* சிவரஞ்சனியும் இன்னும் சில பெண்களும் (2018)
* சில்லுக்கருப்பட்டி (2019)
* புத்தம் புதுக் காலை (2020)
* பாவக் கதைகள் (2020)
* குட்டிஸ்டோரி (2021)
* விக்டிம்

## மேற்கோள்கள்

பகுப்பு:திரைப்பட வகைகள்
கல்யாண் பானர்ஜி (அரசியல்வாதி)

**கல்யாண் பானர்ஜி** (*Kalyan Banerjee*)  (பிறப்பு: 4 சனவரி 1957) இந்தியாவின் மேற்கு வங்காளம் மாநில  அகில இந்திய திரிணாமுல் காங்கிரசு கட்சியின் அரசியல்வாதியும், வழக்கறிஞரும், செராம்பூர் மக்களவை தொகுதியிலிருந்து தேர்ந்தெடுக்கப்பட்ட  17வது நாடாளுமன்ற மக்களவை உறுப்பினரும் ஆவார்.
மேலும் இவர் 15 மற்றும் 16 வது மக்களவை உறுப்பினராக தேர்வு செய்யப்பட்டவர்.

## அவதூறு
நாடாளுமன்றக் குளிர்கால கூட்டரின் போது சபை நடத்த விடாமல் அமளி செய்தமையால், தற்காலிக இடைநீக்கம் செய்யப்பட்ட மக்களவை மற்றும் மாநிலங்களவை உறுப்பினர்களில் கல்யாண் பானர்ஜியும் ஒருவர். மேலும் இவர் நாடாளுமன்ற வளாகத்தில் இராகுல் காந்தி மற்றும் இடைநீக்கம் செய்யப்பட்ட உறுப்பினர்கள் முன்னிலையில்  துணை குடியரசுத் தலைவரும் மற்றும் மாநிலங்களவைத் தலைவருமான ஜகதீப் தன்கரைப் போன்று நடித்து விகடம் (மிமிக்கிரி)  செய்து காண்பித்தார்.  

அவமானத்திற்குரிய இச்செயல் குறித்து உச்ச நீதிமன்ற வழக்கறிஞர் விநித் ஜிண்டால் என்பவர் மாநிலங்களவை & மக்களவை நெறிமுறைகள் குழுக்களிடம்,  கல்யாண் பானர்ஜியை தகுதி நீக்கம் செய்ய வேண்டி விண்ணப்பம் செய்துள்ளார். 

## மேற்கோள்கள்

பகுப்பு:1957 பிறப்புகள்
பகுப்பு:அகில இந்திய திரிணாமுல் காங்கிரசு அரசியல்வாதிகள் 
பகுப்பு:இந்திய தேசிய காங்கிரஸ் அரசியல்வாதிகள் 
பகுப்பு:மேற்கு வங்காள அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:மேற்கு வங்காள சட்டமன்ற உறுப்பினர்கள்
பகுப்பு:18ஆவது மக்களவை உறுப்பினர்கள்
எல் (தெய்வம்)

**எல் தெய்வம்** பண்டைய அண்மைக் கிழக்கின் கானான் மற்றும் அனதோலியா பகுதிகளில் வணங்கப்பட்ட தெய்வமாக கருதப்பட்டது.  அக்காதியம் மற்றும் அமோரித்து மொழிகளில் இத்தெய்வத்தின் பெயர் குறிப்பிட்டுள்ளது. ஆதி வடமேற்கு செமித்திய மொழியில் *எல்* எனும் சொல்லிற்கு *கடவுள்* என்று பொருளாகும்..

*எல்*, *அல்* அல்லது *இல்* எனப்படும் குறிப்பிடும் தெய்வமானது பண்டைய கானானியர்களின் உச்சக் கடவுள் ஆவார். மேலும் மெசொப்பொத்தேமியாவின் துவக்க வம்ச காலத்தில்  கிழக்கு செமிடிக் மொழி பேசுபவர்களின் உச்ச கடவுள் *எல்* எனப்படும் *இல்* தெய்வம் ஆகும்.

## [[ஹுரியத் மக்கள்|ஹுரியத்]]  & லெவண்ட் பகுதிகளில்
கானானியர்கள் மற்றும் பண்டைய லெவண்ட் பகுதி மக்கள் *எல்* அல்லது *இல்* தெய்வத்தை மனிதகுலம் மற்றும் அனைத்து உயிரினங்களுக்கும் தந்தை, உயர்ந்த கடவுள் என்று அழைத்தனர். மேலும் எல் தெய்வம் பல துணைக் கடவுள்களை உருவாக்கினார், ஹுரியத் காலத்திய களிமண் பலகைகளில் பதிவு செய்யப்பட்டுள்ளபடி, *அஷேரா* எனும் பெண் தெய்வத்தின் கணவர் *எல்* தெய்வம் ஆவார்.

*எல்* தெய்வத்தை எருது கடவுள் வடிவில் கானான் தேசத்தில் வழிபட்டனர். எல் தெய்வத்தை உயிரினங்களின் தந்தை மற்றும் தெய்வங்களின் அரசன் எனப்போற்றப்பட்டார். "எல்" (சொர்க்கத்தின் தந்தை) மற்றும் அவரது முக்கிய மகன்: ஆதாத் (பூமியின் தந்தை), இருவரும் காளையால் அடையாளப்படுத்தப்படுகிறார்கள். மேலும் இருவரும் தங்கள் தலைக்கவசத்தில் காளைக் கொம்புகளை அணிந்துள்ளனர்.யூதர்களின் புனித நூலான டனாக்கில், **எலோஹிம்** என்பது ஒரே கடவுளுக்கு  **இம்** என்று கொடுக்கப்பட்ட சாதாரணச் சொல்லாகும். இக்கடவுளின் பல மகன்களில் ஒருவரே யூதர்களின் கடவுள்  யாவே ஆவார்.
## மேற்கோள்கள்

பகுப்பு:நடுவண் கிழக்குத் தெய்வங்கள்
எரிக் செல்விக்கு

எரிக் செல்விக் () என்பது நடிகர் ஸ்டெல்லன் ஸ்கார்ஸ்கார்ட் என்பவர் நடித்த ஒரு கற்பனைக் கதாபாத்திரம் ஆகும். இது மார்வெல் திரைப் பிரபஞ்ச படங்களான தோர் (2011), தி அவேஞ்சர்ஸ் (2012), தோர்: த டார்க் வேர்ல்டு (2013), அவெஞ்சர்ஸ்: ஏஜ் ஆஃப் அல்ட்ரான் (2015) மற்றும்  தோர்: லவ் அண்ட் தண்டர் போன்ற படங்களில் தோன்றியுள்ளது.

இவர் அஸ்கார்டியன் தோர் மற்றும் அரசு அமைப்பான ஷீல்ட் உடன் தொடர்பு கொண்ட ஒரு வானியற்பியல் நிபுணராக சித்தரிக்கப்பட்டுள்ளார். மேலும் பல மார்வெல் திரைப் பிரபஞ்ச டை-இன் வரைகதைகளிலும் காணப்படுகின்றார். அத்துடன் மார்வெல் வரைக்கதையால் வெளியிடப்பட்ட எம்.சி.யு அல்லாத வரைகதைகள் உட்பட பிற ஊடகங்களிலும் இந்த பாத்திரம் தோன்றும். இவர் 2018 டை-இன் உரைநடை நாவலான தி காஸ்மிக் குவெஸ்ட் வால்யூம் டூ: ஆஃப்டர்மாத்தின் முக்கிய கதாநாயகனாகவும் இருந்துள்ளார் என்பது குறிப்பிடத்தக்கது.

## உருவாக்கம்
அக்டோபர் 2009 இல், ஸ்டெல்லன் ஸ்கார்ஸ்கார்ட் என்பவர் தோர் திரைப்படத்தில் நடிக்க ஒப்பந்தம் செய்யப்பட்டார். இவரின் கதாபாத்திரம் ஆஷ்லே மில்லர், சாக் இசுடென்ட்சு மற்றும் டான் பெய்ன் ஆகியோரால் எழுதப்பட்டது. அத்துடன் இவர் ஐந்து திரைப்பட ஒப்பந்தத்தில் கையெழுத்திட்டார்.

## மேற்கோள்கள்

## வெளியிணைப்புகள்
* Erik Selvig

பகுப்பு:மார்வெல் வரைகலை கதாப்பாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
எஸ். கே. பாட்டீல்

**சதாசிவ் கானோஜி பாட்டீல்** (சுருக்கமாக **எஸ்.கே. பாட்டீல்** ) (1898-1981) மகாராட்டிர மாநிலதத்தைச் சேர்ந்த முன்னாள் காங்கிரஸ் தலைவர் ஆவார்.  மூத்த சுதந்திரப் போராட்ட வீரர், பத்திரிகையாளர், அறிஞர் மற்றும் பேச்சாளர் என பன்முகத்திறமை கொண்ட இவர் மூன்று முறை மும்பை மாநகர மேயராக தேர்ந்தெடுக்கப்பட்டார். இந்திய அரசில் இரயில்வே துறை அமைச்சராகப் பணியாற்றியுள்ளார். மேலும் இவர்  "பம்பாயின் முடிசூடா ராஜா" என்ற புனைப்பெயரிலும் பரவலாக அறியப்பட்டார்.

## ஆரம்ப கால வாழ்க்கை
1898 ஆம் ஆண்டு இந்தியாவின் மகாராட்டிராவின் சிந்துதுர்க் மாவட்டத்தில் அமைந்துள்ள சவந்த்வாடி தாலுகாவின் கூடல் மற்றும் சாவந்த்வாடிக்கு இடையே அமைந்துள்ள *ஜராப்* கிராமத்தில் பிறந்தார். இவரின் தந்தை கோலாப்பூர் மாநிலத்தில் காவல் அதிகாரியாக இருந்தார்.  பூனாவில் சட்டம் பயின்ற இவர் 1921 இல் தனது  23 வது வயதில்  பாரிஸ்டர் வெலிங்கர் சபையில் சேர மும்பைக்கு குடிபெயர்ந்தார். இவர் 1929 இல் தனது சுய சட்டப் பயிற்சியைத் தொடங்கிய இவர் குறிப்பாக சிறு வழக்குகள் நீதிமன்றம் மற்றும் நகர பொது நீதிமன்றத்திலும், மும்பை உயர் நீதிமன்றத்தின் மேல்முறையீட்டுப் மன்றத்தின் ஒரு சில பொது மேல்முறையீட்டு வழக்குகளிலும் பயிற்சி செய்தார்.

## தொழில்
மும்பை ஒருங்கிணைந்த பம்பாய் மாநிலத்தின் ஒரு பகுதியாக இருந்தபோது இவர் அப்போதைய பம்பாய் நாடாளுமன்ற உறுப்பினராக இருந்தார். ஜவஹர்லால் நேரு, லால் பகதூர் சாஸ்திரி மற்றும் இந்திரா காந்தி காலத்தில் மத்திய அமைச்சராக இருந்தார். 1964 முதல் 1967 வரை மத்திய ரயில்வே அமைச்சராக பொறுப்பு வகித்துள்ளார். மூன்று முறை மக்களைவக்குத் தேர்ந்தெடுக்கப்பட்ட போதிலும், 1967ல் மும்பை தெற்கு தொகுதியில் முன்னாள் மத்திய அமைச்சர் ஜார்ஜ் பெர்னாண்டஸால் தோற்கடிக்கப்பட்டார். பின்னர் குஜராத்தில் உள்ள பனசுகந்தா மக்களவைத் தொகுதிக்கு நடைபெற்ற இடைத்தேர்தலில் வெற்றி பெற்று மீண்டும் மக்களவை உறுப்பினரானார் 1969ல், காங்கிரஸ் கட்சியில் ஏற்பட்ட பிளவின் போது, மொரார்ஜி தேசாய் மற்றும் நிஜலிங்கப்பாவுடன் இணைந்து நிறுவன காங்கிரஸ் பிரிவின் முன்னணி தலைவராக விளங்கினார். இவர் 1971 இல் பனஸ்கந்தா மக்களவைத் தொகுதியில் நிறுவன காங்கிரஸ் சார்பாக போட்டியிட்டு, இந்திரா காங்கிரஸ் வேட்பாளரிடம் தோல்வியடைந்தார்.

15 நவம்பர் 1955 ஆம் ஆண்டு மாநிலங்கள் மறுசீரமைப்பு ஆணையத்தின் அறிக்கை மீதான இந்திய நாடாளுமன்றத்தின் *[[மக்களவை (இந்தியா)|மக்களவை]]* விவாதத்தில்  பம்பாய் நகரத்தை ஒரு *தன்னாட்சி நகர-மாநிலமாக* அமைக்க வேண்டும் என்று பாட்டீல் கோரினார். மேலும் மும்பையின் பெரு மாநநகரத்தன்மைக்கு குறிப்பிடத்தக்க அழுத்தத்தை அளித்தார்.

## மேற்கோள்கள்

பகுப்பு:4வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:1981 இறப்புகள்
பகுப்பு:1898 பிறப்புகள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்